Film- og videogramlova

Film- og videogramlova (fullt navn: lov om film og videogram) er en norsk lov som regulerer fremvisning og omsetning av film og videogram i næringsvirksomhet.

Loven gjør det straffbart å vise film eller videogram i næringsvirksomhet uten tillatelse fra kommunestyret.

Videre følger det av loven at film eller videogram som skal vises i næringsvirksomhet, på forhånd må registreres i Medietilsynet, mens film eller videogram som skal vises i næringsvirksomhet for mindreårige, på forhånd må godkjennes av Medietilsynet.

Loven bestemmer at den som driver fremvisning av film og videogram i næring, skal betale en avgift til Norsk kino- og filmfond på 2,5 prosent av bruttoomsetningen.

Loven ble vedtatt 15. mai 1987 og trådte i kraft 1. januar 1988.

Referanser

Eksterne lenker
 Lovdata

Norske lover
Film i Norge
Sensur i Norge
Lover av 1987